Det er ulike grunner for at en hjelm bør byttes ut. Barn trenger ofte en ny hjelm fordi de vokser og hodeomkretsen øker.
Følgende gjelder både barn og voksne: Etter fall fra hest bør hjelmen byttes ut.
Selv om du ikke ser noe skade på hjelmen kan materialet ha utviklet små sprekker, kanskje usynlig under fôret. Skulle den da være med på enda et fall vil hjelmen brekke på disse partiene, istedenfor å beskytte rytterens hode. Dette kan føre til alvorlige skader. Hjelmer bør også skiftes ut jevnlig, selv uten fall. Hjelmer bør erstattet minimum hvert tiende år, men fortrinnsvis hvert femte. Alle materialtyper slites over tid. Dette er særlig gjeldende for hjelmer, da de utsettes for ulike temperaturer og ulikt vær.